
СТАНОВИЩЕ
Комисията по заетост и социални въпроси приканва водещата комисия по бюджетен контрол да включи в предложението за резолюция, което ще приеме, следното:
<RepeatBlock-Dec>
–	като взе предвид годишния доклад на Сметната палата относно изпълнението на бюджета за финансовата 2024 година, придружен от отговорите на институциите, както и специалните доклади на Сметната палата;
1.	приветства становището без резерви на Европейската сметна палата, в което се заключава, че консолидираните отчети на ЕС за 2024 г. дават вярна представа във всички съществени аспекти за финансовото състояние на Съюза в края на годината;
2.	отбелязва, че общият размер на неизпълнените поети задължения възлиза на 507,4 милиарда евро в края на 2024 г., включително за Next Generation EU, което представлява спад спрямо рекордно високото равнище от 543 милиарда евро през 2023 г., и отбелязва, че това равнище е с 33,5 милиарда евро над прогнозата на Комисията от юни 2024 г.;
3.	отбелязва, че изчисленият от Сметната палата процент грешки за функция 2 от МФР „Сближаване, устойчивост и ценности“ се понижи на 5,7% през 2024 г. спрямо 9,3% през 2023 г., но все още надвишава прага на същественост от 2%, което доведе до отрицателно становище на Палатата относно законосъобразността и редовността на бюджетните разходи; отбелязва, че разходите по тази функция продължават да бъдат високорискови поради факта, че са свързани с възстановяването на извършени разходи, и поради сложните правила, както и че основните остойностени видове грешки са недопустими разходи и проекти, нередности в процедурите за възлагане на обществени поръчки и липса на основни оправдателни документи; призовава за увеличаване на усилията за намаляване на процента грешки, особено за новия период на финансиране, и отбелязва констатацията на Палатата, че сложността на начина на разходване на средствата има отражение върху риска от грешки;
4.	изразява дълбоко съжаление, че Комисията прогнозира отменени бюджетни кредити в размер на 2,7 милиарда евро за фондовете на политиката на сближаване за периода 2025 — 2027 г., което е почти седем пъти повече, отколкото прогнозираното през 2022 г.; отбелязва със загриженост, че общата степен на усвояване на тези средства е едва 5% в края на 2024 г. в сравнение с 14% на същия етап от изпълнението на предходната МФР[footnoteRef:1]; отново заявява, че това е отражение на трайно ниската степен на усвояване и поради това призовава държавите членки да осигурят по-бързото изпълнение на тези фондове; подчертава, че Комисията следва да набележи начини да се помогне на държавите членки да ускорят усвояването на средствата на ЕС, и по-специално фондовете със споделено управление съгласно Регламента за общоприложимите разпоредби, за да се подобри усвояването, като същевременно се спазва принципа на добро финансово управление; отбелязва в това отношение наскоро приетите законодателни предложения във връзка с регламентите за фондовете на политиката на сближаване за програмния период 2021 — 2027 г.[footnoteRef:2], които биха могли да спомогнат за намаляване на риска от отмяна на тези средства; [1:  2024 г. — Кратък преглед на одита на ЕС, Европейска сметна палата.]  [2:  COM(2025)0123 и COM(2025)0164.] 

5.	припомня, че разходите по подфункция 2а „Икономическо, социално и териториално сближаване“ са насочени към намаляване на различията между държавите членки и регионите на ЕС; подчертава значението на политиката на сближаване на ЕС за подкрепа на прилагането на Европейския стълб на социалните права, неговия план за действие и водещите му цели; подчертава, че политиката на сближаване на ЕС осигурява важен принос за политиките на ЕС в областта на заетостта, социалната сфера, образованието и уменията, включително за структурните реформи в тези области;
6.	припомня значението на ЕСФ+, който има за цел постигането на висока степен на заетост, справедлива социална закрила, квалифицирана и устойчива работна сила и приобщаващи общества като основен фактор за изкореняване на бедността; отбелязва, че въпреки подобреното положение инфлацията продължи да засяга бюджета на Съюза за 2024 г., като водеше до увеличение на разходите и подкопаваше реалната стойност на бюджетните кредити и ефективността на ЕСФ+; подчертава, че настоящият бюджет за ЕСФ+ при всички случаи не е достатъчен за постигане на целите за 2030 г. на плана за действие на Европейския стълб на социалните права; подчертава необходимостта на ЕСФ+ да се предоставя непрекъсната финансова и политическа подкрепа от ЕС, националните и регионалните институции при изпълнението на неговите цели и задачи през следващите години; подчертава, че е важно да се осигури участието на организациите на гражданското общество и социалните партньори, работещи на местно равнище, в изпълнението на дейностите, финансирани от ЕСФ+; призовава Комисията да предприеме необходимите действия, за да включи служителите на детските ясли в своето щатно разписание, като осигури добри условия на труд и стабилни договори;
7.	приветства факта, че в съответствие със своите обвързващи ангажименти и в отговор на многократните призиви на Парламента Комисията разработи пилотна методика за проследяване и измерване на разходите, свързани с равенството между половете, на равнище програма в МФР за периода 2021 — 2027 г. с цел подобряване на интегрирането на принципа на равенство между половете в бюджетния процес на Комисията и подобряване на начина, по който разработването на политики и разпределението на ресурсите допринасят за постигането на целите за равенство между половете;
8.	изисква Комисията да изпълни възможно най-бързо всички неизпълнени препоръки на Сметната палата;
9.	припомня, че е важно да се наблюдава използването на средствата на ЕС, за да се осигури защитата на финансовите интереси на ЕС; призовава Комисията да използва пълноценно наличните инструменти, за да преодолее очевидния риск от тежко нарушение на ценностите на ЕС и на принципите на правовата държава; припомня в този контекст изявлението на Комисията, приложено към междинния преглед/междинното преразглеждане на политиката на сближаване по този въпрос.
</RepeatBlock-Dec>

[bookmark: FootprintPageAD]ПРИЛОЖЕНИЕ: ДЕКЛАРАЦИЯ ЗА ИЗТОЧНИЦИТЕ НА ИНФОРМАЦИЯ
<FootprintIntro>В рамките на своята изключителна отговорност докладчикът по становище декларира, че в становището не е включена информация, предоставена от представители на интереси, попадащи в обхвата на Междуинституционалното споразумение за задължителен регистър за прозрачност[footnoteRef:3], или от представители на публични органи на трети държави, включително техните дипломатически мисии и посолства, които трябва да бъдат изброени в настоящото приложение съгласно член 8 от приложение I към Правилника за дейността.</FootprintIntro> [3:  Междуинституционално споразумение от 20 май 2021 г. между Европейския парламент, Съвета на Европейския съюз и Европейската комисия за задължителен регистър за прозрачност (ОВ L 207, 11.6.2021 г., стр. 1, ELI: http://data.europa.eu/eli/agree_interinstit/2021/611/oj).] 

